open-index/open-wikipedia-markdown huggingface dataset:
Hansker

**Hansker** er klesplagg til å ha på hendene, de kommer i par og har en lomme/rom til hver av fingrene. Forskjellen mellom hansker og vanter er ikke helt klar, men vanter er ofte laget i et tynnere stoff eller er strikket. Forskjellen mellom hansker, vanter og votter er at votter kun har egen lomme/rom til tommelen, og de andre fire fingrene har en felles lomme/rom. 

Man benytter hansker for å varme eller beskytte hendene, eller kun til pynt. 

## Hansker som beskyttelse
Hansker fins av ulike slag og brukes mest til beskyttelse mot kulde. Materialer kan være ull, bomull, skinn, pels, tekstiler og i våre dager også forskjellige kunststoffer.

Beskyttelseshansker er ofte av lær. Hansker til ridning og motorsykler er langskaftede og skal også beskytte underarmen. Egne vaterte hansketyper brukes i flere idretter, særlig for å stoppe en hard ball eller puck. Til riddertidens rustninger brukte man vanligvis jernhansker, enten av ringbrynje eller lærhansker dekket med leddete jernplater. 

## Hansker til formelt bruk
Menn kan til visse anledninger bruke hansker, gjerne sammen med livkjole eller andre særlig formelle antrekk. Slike hansker skal være små og kortskaftede, gjerne i et tynt og fint stoff. Vanligvis skal hanskene være sorte, men til galla (kjole og hvitt eller gallauniform) skal herrehansker være hvite. 

Kvinner kan bruke lange hansker i sateng, særlig sammen med ballkjole eller selskapskjole. Slike hansker kan være i mange forskjellige farger eller i samme farge som kjolen.


Randers Handsker i lammeskind.JPG|Lammeskinns hansker
Peccary Driving Glove.jpg|Kjøre hansker
Gloves2.jpg|Skinnhansker
Golf glove.jpg|Golf hanske
22nd MEU, USS Wasp clean up Joe Brown Park for Navy Week New Orleans 150428-M-HZ646-008.jpg|Arbeids hansker
Chainsaw gloves.JPG|Motorsag hansker
Hyod racing gloves (26574882235).jpg|Motorsykkel hansker
Surgical gloves 24.JPG|Medisinske hansker
Latex Einmalhandschuh.jpg|Engangshansker av Latex
Gloves MET CI40.194.30dig.jpg|Broderte hansker, 17-århundre
Michael Jackson glove (8229092427).jpg|Michael Jackson hanske


## Se også
* Vott

## Eksterne lenker
* 
*
Oslo Sinfonietta

**Oslo Sinfonietta** er et norsk samtidsmusikkemsemble, og ble etablert i 1986 av komponisten Asbjørn Schaathun.

Christian Eggen er kunstnerisk leder og fast dirigent. Oslo Sinfonietta er organisert som en *musikerpool* med musikere som til daglig spiller i Oslo Filharmoniske Orkester, Den Norske Operas orkester, Kringkastingsorkestret og som frilansere. 

Oslo Sinfonietta vant Spellemannprisen 1999 i klassen samtidsmusikk for Rolf Wallin: *Boyl*. Samme år var de nominert for ytterlige to album i samme klasse; *Jon Øivind Ness: Dandy Garbage* og *Bernt Sørensen: Birds and Bells*. De ble også nominert til Spellemannprisen 2000 i klassen samtidsmusikk for *Music by Hagerup, Reinholdsen, Buene, Hagen, Ratkje* og Spellemannprisen 2014 for albumet *Black Box Music*.

## Referanser


## Eksterne lenker
*
Minako Oba

**Minako Oba** (大庭 みな子 – Oba Minako, født 11. november 1930, død 24. mai 2007) var en japansk forfatter og samfunnskritiker. Hun ble i 1968 tildelt Akutagawaprisen for *Sanbiki no kani* (Tre krabber), og i 1982 Tanizakiprisen for *Katachi mo naku* (寂兮寥兮). Oba Minako var slagpasient fra 1996.

## Utvalgte verker
* *Sanbiki no kani* (Tre krabber), 1968.
* *Funakuimushi* (ふなくい虫), Tōkyō : Kōdansha, 1970.
* *Yūreitachi no fukkatsusai*, 1970
* *Sabita kotoba*, 1971.
* *Shishu sabita kotoba*, 1971.
* *Tsuga no yume*, 1971.
* *Uo no namida*, 1971.
* *Kokyū o hiku tori*, 1972.
* *Yasō no yume*, 1973.
* *Aoi kitsune*, Tōkyō : Kōdansha, 1975.
* *Garakuta hakubutsukan*, 1975.
* *Urashimasō*, 1977.
* *Aoi chiisana hanashi*, 1978.
* *Samete miru yume*, 1978.
* *Hāna to mushi no kioku*, 1979.
* *Onna no danseiron*, 1979.
* *Taidan sei to shite no onna*, 1979
* *Tankō*, 1979.
* *Katachi mo naku* (寂兮寥兮), Tōkyō : Kawade Shobō Shinsha, 1982.
* *Shima no kuni no shima* (島の国の島), Tōkyō : Ushio Shuppansha, 1982.
* *Kakeru otoko no yokogao* (駈ける男の横顔), Tōkyō : Chūō Kōronsha, 1984.
* *Mae mae katatsumuri* (舞へ舞へ蝸牛), Tōkyō : Fukutake Shoten, 1984.
* *Naku tori no* (啼く鳥の), Tōkyō : Kōdansha, 1985.
* *Onna otoko inochi* (女・男・いのち), Tōkyō : Yomiuri Shinbunsha, 1985.
* *Onna* (女), Tōkyō : Sakuhinsha, 1987.
* *Manʾyōshu* (万葉集), Tōkyō : Kōdansha, 1989.
* *Kaoru ki no uta : haha to musume no ōfuku shokan* (郁る樹の詩: 母と娘の往復書簡), Tōkyō : Chūō Kōronsha, 1992.
* *Nihyakunen* (二百年), Tōkyō : Kōdansha, 1993.
* *Yuki* (雪), Tōkyō : Fukutake Shoten, 1993.
* *Warabeuta mutan* (わらべ唄夢譚), Tōkyō : Kawade Shobō Shinsha, 1995.

## Oversettelse til engelsk
* *Tarnished Words: The Poetry of Oba Minako*, oversatt av Janice Brown, EastBridge, Signature Books Series, 2005, ISBN 1-891936-38-7.

## Bibliografi
* *Gender Is Fair Game: (Re)Thinking the (Fe)Male in the Works of Oba Minako*, by Michiko Niikuni Wilson, 1998, ISBN 0-7656-0313-6.

## Referanser
Ertuğrul

**Ertuğrul** (arabisk:أرطغرل) (født 1198 i Ahlat, død 1281 i Söğüt) var far til Osman I, grunnlegger av Det osmanske rike. 

I 1227 arvet han kommandoen over Oghuz-tyrkerne fra sin far Süleyman Shah og fikk tildelt landområder i nærheten av det moderne Ankara. 

## Referanser


## Litteratur
* V. L. Ménage: *Ertoghrul.* I: *Encyclopaedia of Islam.*
* J. H. Mordtmann: *Ertoghrul.* I: *E. J. Brill’s First Encyclopaedia of Islam 1913–1936*, Leiden 1987, Bind III
* Hans Miksch: *Der Kampf der Kaiser und Kalifen.* Bonn 1986
Amasonemaur

**Amasonemaur** (*Polyergus rufescens*) er en maurart som er utbredt over store deler av Europa nord til Sør-Sverige. I Norge er den funnet på Skåtøy ved Kragerø.. 

Arbeiderne er rødbrune til brune, 7-9 mm lange og bevæpnet med lange, sigdformede kjever. Arten gjør seg bemerket ved at den tar pupper fra andre maurarter og bruker arbeiderne som klekkes til slaver.

## Referanser




## Eksterne lenker
*
Chevrolet Camaro

**Chevrolet Camaro** er en ponycar/ muskelbil bygget av den amerikanske bilprodusenten Chevrolet sammen med General Motors.

## Historie
Camaro ble første gang introdusert den 26. september 1966, og ble utviklet som en konkurrent til Ford Mustang. Bilen var bygget på GMs F-plattform, og delte en rekke komponenter med Pontiac Firebird, som ble introdusert samtidig. Det ble produsert fire ulike generasjoner av Camaro frem til produksjonen ble stanset i 2002, og en ny modell forventes i 2009.

Navnet «Camaro» har ingen direkte mening, men historien vil ha det til at GM fant ordet i en fransk ordbok, som et slanguttrykk for «følgesvenn». I flere motortidsskrifter før introduksjonen ble bilen kalt «Panther», mens det interne kodenavnet hos GM var «XP-836». Samtidig viser enkelte produktfotografier en bil merket «Chaparral», men det er ikke kjent om dette ble vurdert som navn. Ved introduksjonen ble Chevrolet spurt av pressen hva Camaro betød, og ble fortalt at det «er et lite, hissig dyr som spiser Mustanger», en henvisning til Fords Mustang-modell, som var Camaros konkurrent. (Mustang er også en hesterase). «Camaro» følger også opp Chevrolets vane for å navngi biler med ord på «C», som Corvair, Chevelle og Corvette.

## Første generasjon

**Første generasjon Chevrolet Camaro** debuterte 26. september 1966 som et svar på den særdeles suksessfulle Ford Mustang. Denne generasjonen varte til modellåret 1969.

## Bilder

Image:1968ChevroletCamaroZ28.jpg|Camaro Z28 1968
Image:1969 red Chevrolet Camaro SS side.JPG|Camaro SS 1969
Image:Camero 79 z28.jpg|Camaro Z28 1979
Image:1991Z28.jpg|Camaro Z28 1991
Image:1997 Camaro Z28.jpg|Camaro Z28 1997
Image:2002ChevroletCamaroSS35-001.jpg|Camaro SS 2002 35th Anniversary edition
Image:2010 Chevrolet Camaro RS -- 07-01-2009.jpg|Camaro RS 2010
Image:Chevrolet Camaro SS 2010.jpg|Camaro SS 2010


## Se også
* Ford Mustang
* Dodge Challenger

## Eksterne lenker
* 
* DinSide.no: Artikkel om 2009 Camaro
Takami Itō

**Takami Itō** (伊藤 たかみ, Itō Takami, født 5. april 1971 i Kobe i Japan) er en japansk forfatter. Han ble universitetsutdannet ved  Waseda-universitetet. 

## Utmerkelser
* Bungeiprisen (1995)
* Shōgakukan-kulturprisen for publikasjoner for barn (2000)
* Jōji Hiratas litteraturpris
* Akutagawaprisen (2006) for romanenl 八月の路上に捨てる (*Hachigatsu no rojō ni suteru* – som ordrett betyr «Ørken på augustveien».

## Referanser
Chen-dynastiet

**Chen-dynastiet** (kinesisk: 陳朝, pinyin: *Chén cháo*, 557-589) var det fjerde og siste av Kinas Sørdynastier, som til slutt ble knust av  Sui-dynastiet. 

Da dynastiet ble dannet av keiser Wu var det svært svakt og behersket bare en liten flik av det territorium som var blitt holdt av forgjengerdynastiet Liang-dynastiet – og dette området var stygt herjet av de krigene som hadde veltet Liang-dynastiret omkull. Keiser Wus etterfølgere keiser Wen og keiser Xuan var dyktige herskere, og staten ble konsolidert og tiltok i styrke, til den var omtrent likeverdig i makt med sine rivaler Det nordlige Zhou og Det nordlige Qi.

Etter at Nord-Zhou ødela Nord-Qi i 577 kom imidlertid Chen i en knipe. Dessuten var dynastiets siste keiser, Chen Shubao, en inkompetent og ufordragelig hersker, og Chen ble til slutt knust av Nord-Zhous etterfølgerstat Sui.

Verket Chenshu er ett av de mest fullstendige verker om Chendynastiet som er blitt bevart for ettertiden. 

## Chen-dynastiets herskere (557-589)

## Litteratur

* Victor Cunrui Xiong: *Historical Dictionary of Medieval China*, Lanham, Acarecrow Press, Historical dictionaries of ancient civilizations and historical eras, 2009, ISBN 978-0-8108-6053-7
* David A. Graff: *Medieval Chinese Warfare, 300-900*, London og New York, Routledge, Warfare & History, 2002
Iskorn

**Iskorn** er en form for nedbør som består av ørsmå frosne vanndråper. Dette regnes av og til feilaktig som hagl, men måten de dannes på er forskjellig, og iskornene er som regel, men ikke alltid, mindre. Iskorn oppstår når snø faller gjennom et lite lag med varmere luft i atmosfæren og begynner å smelte. De kan fryse på nytt om de går inn i et kaldere lag før de når bakken, og dette fører til små kuler av is. De dannes altså bare ved inversjon, mens ekte hagl bare dannes når temperaturen synker sterkt med høyden i en bygesky (Cumulonimbus). De små iskulene kan sprette når de treffer bakken, og fryser ikke til en solid masse med mindre de er blandet med underkjølt regn. 

METAR-koden for iskorn er **PL**.

## Referanser

## Eksterne lenker
*
Spiritual Healing

***Spiritual Healing*** er Deaths tredje studioalbum, utgitt på Combat Records i 1990. 

## Sporliste
# «Living Monstrosity» (Chuck Schuldiner) – 5:08
# «Altering the Future» (Schuldiner, Terry Butler) – 5:34
# «Defensive Personalities» (Schuldiner, Butler) – 4:45
# «Within the Mind» (Schuldiner, James Murphy) – 5:34
# «Spiritual Healing» (Schuldiner) – 7:44
# «Low Life» (Schuldiner, Murphy, Butler) – 5:23
# «Genetic Reconstruction» (Schuldiner, Murphy, Butler) – 4:52
# «Killing Spree» (Schuldiner, Murphy) – 4:16

## Besetning
*Chuck Schuldiner – Gitar og vokal
*James Murphy – Gitar
*Terry Butler – Bass
*Bill Andrews – Trommer

## Eksterne lenker
*
Julija Juzik

**Julija Viktorovna Juzik** (russisk: Юлия Викторовна Юзик; født 23. februar 1981) er en russisk journalist, som har fått stor oppmerksomhet med boken *Allahs sorte enker* hvor hun beskriver konflikten i Tsjetsjenia.

Jusik beskrev hvordan islamistiske terrorister samarbeider med russiske menneskerettighetsorganisasjoner og vestlige etterretningsagenter for å undergrave Russland. Boken gir slik innsikt i arbeidsmetodene til de islamske terrorgruppene i Tsjetsjenia. Deler av bokens innhold er ansett for å være kontroversielt.

## Referanser
Human (musikk)

***Human*** er Deaths fjerde studioalbum. Det ble gitt ut i 1991, og var Deaths første album på Relativity Records. Etter å ha hørt albumet for første gang, brøt bassist Steve Digiorgio med bandet fordi han mente bassen på albumet var for lav i miksen. DiGiorgio var allikevel med igjen da bandet spilte inn *[[Individual Thought Patterns]]* i 1993.

## Sporliste
# «Flattening of Emotions» (4:28)   
# «Suicide Machine» (4:19)
# «Together as One» (4:06) 
# «Secret Face» (4:36)
# «Lack of Comprehension» (3:39)    
# «See Through Dreams» (4:26)    
# «Cosmic Sea» (4:23)
# «Vacant Planets» (3:48)

## Besetning
*Chuck Schuldiner – Gitar og vokal
*Paul Masvidal – Gitar
*Steve DiGiorgio – Bass
*Sean Reinert – Trommer

## Eksterne lenker
*
Curtiss P-5 Superhawk

**Curtiss P-5 Superhawk** var et amerikansk jagerfly basert på P-1 Hawk, utstyrt med en turboladet Curtiss V-1150-3 vannavkjølt 12-sylindret motor.

Turboladeren gav P-5 Superhawk en topphøyde på 9&nbsp;450 m, en økning på over 900 m i forhold til en P-1A, og topphastigheten økte til 278 km/t i 7&nbsp;500 m høyde. Men installasjonen av turboladeren økte vekten på flyet, og ved lavere høyder gav turboladerne bare økt luftmotstand. Klatrehastigheten ble også betydelig redusert. Tekniske problemer med turboladeren gjorde også sitt til at P-5 ikke ble produsert i større antall.

I tillegg til prototypen **XP-5**, ble fire fly under betegnelsen **P-5** levert til United States Army Air Corps mellom januar og juni 1928. De siste P-5 ble faset ut i april 1932.

## Spesifikasjoner

## Kilder

* *Curtiss Army Hawks*, Aircraft in Action 128 ( ISBN 0-89747-286-1 )
* *The Complete Book of Fighters*, Green/Swanborough ( ISBN 0-86288-220-6 )
* *U.S. Military Aircraft Designations and Serials*, Midland ( ISBN 0-904597-22-9 )
.bo

**.bo** er Bolivias nasjonale toppnivådomene (ccTLD) for Internett. Det administreres av BolNet.

## Registrering
Registrering gjøres direkte på andre nivå, eller på tredje nivå under kategoriserte subdomener på andre nivå. Registrering direkte på andre nivå er dyrere. Ved registrering på tredje nivå må domenenavnet plasseres i en av følgende kategorier:
* **com.bo** – Kommersielle virksomheter
* **net.bo** – Nettverkstjenesteleverandører
* **org.bo** – Organisasjoner
* **tv.bo** – TV-media organisasjoner
* **mil.bo** – Militære institusjoner
* **int.bo** – Internasjonale organisasjoner
* **gob.bo** – Regjeringen (Gobierno)
* **gov.bo** – Regjeringens institusjoner
* **edu.bo** – Utdannelsesinstitusjoner

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bo whois informasjon
Dahlak

**Dahlak** er en øygruppe og sub-region i Semenawi Keyih Bahri ved kysten av Eritrea. Administrasjonssentrum er Jimhil. 

## Historie
Øyene har siden romertiden vært kjent for perler og perledykking, og det hentes fortsatt opp perler der. Ellers holder mange sjøfuglarter til på øyene som er omgitt av korallrev. Øyene ble under den 30 år lange krigen mellom Eritrea og Etiopia brukt til militære formål, og har siden forblitt relativt isolerte. Dermed er øyene nå et fristed for maritimt plante- og dyreliv, og er i dag kjent for et av de rikeste økosystemene i Rødehavet.

## Geografi
Øygruppen bestårav nesten 210 øyer, to store og 124 mindre øyer. Den største øya er Dahlak Kebir.

## Demografi
Bare fire av øyene er befolket. Befolkningen på den største øya, Dahlak Kebir, er på rundt 1500, mens befolkningen på alle øyene er 2500. Majoriteten av befolkningen i øyene er muslimer og snakker dahlik, et språk som ligner veldig på tigrinja, tigre og arabisk.

Øygruppas isolasjon har forsinket moderne fremgang og de fleste av de bebodde landsbyene, sliter med mangel på drikkevann. Tarminfeksjoner, samt øyeproblemer, er derfor de sykdommene som mest plager lokalbefolkningen. Men det er noen tegn til fremgang. Klinikker og grunnskoler har blitt bygget i flere landsbyer, men for å delta på videregående skole må elevene flytte til Massawa.

På Jemila, en av de større øyene, finnes det en telefonstasjon og parabolantenner. Salg av perler, og heldigvis, slaver har blir avskaffet, og i dag er de økonomiske aktivitetene bare oppdrett av geiter og fiske.

## Eksterne lenker
* 

## Referanser
PEM

**PEM** kan referere til:

* Polymer-elektrolyttmembran
* Proton Exchange Membrane
* Puerto Maldonado International Airport
Zlatko

**Zlatko** (kyrillisk Златко) er et mannlig fornavn. Navnet er en kjæleform av Zlatan, som stammer fra ordet *zlato* i søreuropeiske- og sentraleuropeiske språk, med betydning «gull» eller «gyllen».

## Utbredelse
Navnet er brukt i sentraleuropeiske land som Tyskland, Østerrike, Sveits, samtidig som man hyppig finner navnet i søreuropeiske land.

Tabellen nedenfor gir en detaljert oversikt over populariteten til fornavnet Zlatko i noen av de landene hvor statistikk er tilgjengelig.

## Kjente personer med navnet Zlatko
* Zlatko Dembic, kroatisk-norsk professor i odontologi
* Zlatko Buric (1953–), kroatisk-dansk skuespiller
* Zlatko Vuletic (1991–), slovensk-norsk artist
* Zlatko Tripić, kroatisk-norsk fotballspiller som spiller for 

## Referanser


## Eksterne lenker
*
Dramapedagogikk

**Dramapedagogikk** er et kunst- og kulturfagfag som tar i bruk drama og teater i undervisningssammenhenger. Dramapedagogikken skiller seg fra teaterpedagogikken ved at den både dreier seg om å lære å spille, som i teaterpedagogikken, og å lære av å spille. Det gir dramapedagogikken forankring både i dramatisk lek, teater og pedagogikk, som også gir ulike tilnærminger til drama, og preger også faglige debatter på dette feltet.  

Fagfeltet spenner vidt, fra forskjellige dramaleker, øvelser og rollespill, til dramatiske fiksjonsreiser som prosessdrama, hvor deltakerne improviserer seg gjennom organiserte løp med et gitt didaktisk mål, bruk av lærer-i-rolle, som pedagogisk teater eller teater-i-undervisning (TIU). Fagfeltet er også beslektet med dramaterapi, og et begrep som har blitt brukt internasjonalt om det samme i de senere årene, er anvendt drama eller anvendt teater. I Norge undervises det i dramapedagogikk ved universitet og høyskoler, ofte lærersteder med lærer- eller førskolelærerutdanning, og kan studeres på bachelor, master og ph.d.-nivå. I Norge er dramapedagogikk også inspirert av nordisk, britisk, australsk og nord-amerikansk dramapedagogikk. 

## Kjente dramapedagoger, eller folk som har inspirert nyere dramapedagogikk
* Dorothy Heathcote
* Gavin Bolton
* John O'Toole
* Cecily O'Neill
* Nils Braanaas
* Augusto Boal
* Keith Johnstone

## [[:en:Cecily_O'Neill|Se også]]
* Den kulturelle skolesekken
* Teatersport
* DRAMA

## Referanser


## Eksterne lenker
* Landslaget Drama i Skolens hjemmeside 
* Dama- og teaterpedagogene
* Det internasjonale nettverket for drama- og teaterpedagoger.
Noen barn er brune

«**Noen barn er brune**» er en norsk barnesang skrevet av forfatteren og oversetteren Jo Tenfjord og komponisten og pianisten Johan Øian. Sangen ble utgitt i 1960 med sang av Per Asplin på hans klassiske barneplate *Gøy Med Per Asplin Nr. 2*. «Noen barn er brune» var opprinnelig knyttet til Berit Brænnes opplesningsserie fra hennes barnebøker om *Tamar og Trine* i Barnetimen for de minste sist på 1950-tallet. Sangen representerer et tidstypisk forsøk på å spre toleranse og positiv nysgjerrighet i møte med fremmede kulturer og folkeslag.

## Se også
*Jeg har sett en negermann

## Eksterne lenker
* Sangteksten
* Andakt basert på teksten
* Masteroppgave om «kulturtoleranseutvidende» barnekultur i Norge
* Lydeksempel
Skare (snø)

:*Dette er en artikkel om snøtypen skare. For andre betydninger. se [[Skare]].*

**Skare** er en benevning på en type snødekke. På skaresnø er overflaten hard, gjerne med et tynt lag av is, men under er snøen ofte løs. Skaresnø kommer gjerne om snøen smelter litt og senere fryser til igjen. Det kan også skyldes at det har kommet regn på snøen. Om man går på ski, er det glatt å gå på skaresnø. Fjellski og telemarkski har gjerne stålkanter, slik at det blir lettere å gå på skaresnø.

Ved fall på skaresnø kan skrubbsår og andre kuttskader oppstå, fordi kanten av skaren kan være svært skarp.

## Eksterne lenker
* Norske ord for/om snø
Marjane Satrapi

**Marjane Satrapi** (født 1969) er en tegneseriekunstner som er født i Iran.   

Satrapi kommer fra en radikal familie som var i opposisjon til sjahens styre, og også etterhvert Ayatollah Khomeini. Da hun var fjorten år gammel sendte foreldrene henne til en pensjonatskole i Wien, der hun gikk i fire år. Fra 1988 til 1996 bodde hun igjen i Iran, der hun studerte visuell kommunikasjon på kunsthøyskolen i Teheran. I 1996 flyttet hun til Frankrike, og ble student på kunsthøyskolen i Strasbourg.  

I sine tegneserieromaner beskriver hun sin oppvekst i Iran i tiden etter den iranske revolusjonen. I 2007 vakte en tegnefilm basert på hennes tegneserieroman Persepolis oppsikt ved filmfestivalen i Cannes da iranske myndigheter kritiserte filmen sterkt.  

## Bibliografi
* ''Persepolis'' (tegneserieroman i flere bind) – utgitt samlet i Frankrike i 2002, utgitt på norsk av No Comprendo Press i 2005. 
* ''Kylling med svisker'' (tegneserieroman), fransk: *Poulet aux prunes* – utgitt i Frankrike i 2004, utgitt på norsk av No Comprendo Press i 2006.

## Fotnoter

## Referanser


## Eksterne lenker
* 
* 
* 
*
Neopseustidae

* *[[Apoplania]]*
* *[[Nematocentropus]]*
* *[[Neopseustis]]*
* *[[Synempora]]*

**Neopseustidae** er en liten familie av primitive sommerfugler som finnes i Sør-Amerika og Sørøst-Asia. De kan fly både om natten og om dagen, ellers er ingenting kjent om biologien deres. De er regnet som de mest primitive medlemmene av gruppen Myoglossata, sommerfuglene som har muskler knyttet til sugesnabelen, en gruppe som omfatter de aller fleste sommerfuglene. Neopseustidae er trolig søstergruppen til Neolepidoptera, som omfatter alle andre Myoglossata.

## Utseende
Små sommerfugler (forvingelengde ca. 1&nbsp;cm) med brede vinger, brunspraglete. Et karakteristisk trekk er at vingene er bare delvis skjellkledte – den ytterste delen er meget sparsomt dekt med skjell. Vingeformen minner om enkelte nettvinger. Hodet er ganske stort med lange, trådformede antenner. Vingene er bredt ovale, bakvingene litt kortere og bredere enn forvingene. De har markerte årer. Beina er ganske lange og tynne.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Overfamilien **Neopseustoidea**  – bare én familie
****** Familien **Neopseustidae**
******* Slekten *[[Apoplania]]* Davis, 1975  – tre arter, Sør-Amerika
******** *Apoplania valdiviana*
******** *Apoplania penai* Davis & Nielsen, 1980
******* Slekten *[[Nematocentropus]]* Hwang, 1965  – kjent fra Assam, Burma og Sichuan-provinsen, to arter
******* Slekten *[[Neopseustis]]* Meyrick, 1909  – finnes mellom Assam og Taiwan, sju beskrevne arter
******** *Neopseustis meyricki* Hering, 1925
******* Slekten *[[Synempora]]* Davis & Nielsen, 1980  – bare én art, Sør-Amerika
******** *Synempora andesae* Davis & Nielsen, 1980

## Litteratur
* Chen, Liu-Sheng ; Mamura Owada ; Min Wang & Yang Long (2009) The genus *Neopseustis* (Lepidoptera: Neopseustidae) from China, with description of one new species. *Zootaxa*, **2089**: 10-18. Sammendrag og utdrag
* Davis, Donald R. (1975) Systematics and Zoogeography of the family *Neopseustidae* with the proposal of a new Superfamily (Lepidoptera: Neopseustoidea). *Smithsonian Contributions to Zoology* **210**: 1-45. Fulltekst: http://www.sil.si.edu/SmithsonianContributions/Zoology/pdf_hi/SCTZ-0210.pdf 

## Eksterne lenker
* 
* Bilder av ''Neopseustis'' spp.
Årsverk

**Årsverk** er en betegnelse på det arbeidet en arbeidstaker kan utføre i løpet av et helt arbeidsår, og brukes også om resultatet av et års arbeidsinnsats. I forskjellige sammenhenger, for eksempel når det gjelder store byggverk eller konstruksjoner, uttrykker man helheten ved at det for eksempel er gått med 2&nbsp;500 årsverk til å komme frem til ferdig resultat.

Utregningen av et årsverk er ukentlig arbeidstid i antall timer multiplisert med antall arbeidsuker i året. Faktiske årsverk ligger som regel noe under dette teoretiske årsverksbegrepet på grunn av helligdager, ferieavvikling, sykefravær osv.

I Norge, hvor mange arbeidstakere har tariffestet 37,5 timers arbeidsuke og 5 ukers ferie, vil et årsverk utgjøre ca.  timer. I SSBs lønnsstatistikker regnes et årsverk som  timer (inkludert ferie). 1&nbsp;750 timer (eksklusive ferie) brukes som årsverk i bygg- og tjenestestatistikk. Definisjonen av utførte årsverk tar utgangspunkt i avtalte og utførte timer per uke i SSBs arbeidskraftundersøkelse.

Ved fulltidsarbeid regnes normalt **230 arbeidsdager** i året.

For arbeidstakere som jobber i turnus (dag, kveld, natt) er normalarbeidstiden i dag 35,5 timer per uke for for eksempel en sykepleier, mens en skiftarbeider i industrien har en arbeidsuke på 33,6 timer. I 2009 ble det lagt frem et nytt lovforslag som setter normalarbeidstiden for alle som jobber i turnus til 33,6 timer. Utvalget foreslår at en time om natten (kl 21-06) skal regnes som en time og 15 minutter og en time på en søndag vil telle som en time og ti minutter. Et årsverk i turnus vil etter dette utgjøre 1&nbsp;568 timer.

Det reelle antall årlige arbeidstimer per arbeidstaker i OECD-landene i 2007, varierte fra 1&nbsp;389 timer i Nederland til maksimale 2&nbsp;316 i Sør-Korea.

## Lærerårsverk
I norsk skole skal lærernes samlede arbeidsoppgaver utføres innenfor et årsverk på 1&nbsp;687,5 timer. Av årsverket er 38 uker sammenfallende med elevenes skoleår mens 6 dager (45 timer) brukes til kompetanseutvikling og planlegging. Utover dette er lærernes årsverk ikke delt opp i arbeidstid per uke eller dag, slik det ofte er i arbeidslivet forøvrig. Årsverket består av to hovedelementer:

# Planfestet arbeidstid og
# egendisponibel resttid.

Undervisningens andel av den planfestede arbeidstiden er definert gjennom årsrammene og lengden på undervisningstimen. Arbeidsplanfestet tid utgjør 1&nbsp;300 timer på barnetrinnet, 1&nbsp;225 timer på ungdomstrinnet og 1&nbsp;150 timer i videregående opplæring.

## Se også
* Arbeidstime

## Referanser
Regiment Nordland

**Regiment Nordland**, fra november 1942 **11. SS-Freiwilligen-Panzergrenadier-Division ''Nordland*** var en avdeling i [[Waffen-SS]], den militære delen av det tyske [[Schutzstaffel]] (SS) under [[andre verdenskrig]]. Den ble først opprettet som en motorisert enhet i [[Wien]] i [[1940]]. I regimentet tjenestegjorde frivillige fra blant annet [[Norge under andre verdenskrig|Norge]] og [[Danmark under andre verdenskrig|Danmark]], og det inngikk sammen med regimentene (*Standarten*) «Germania» og «Westland» i [[5. SS-Panzer-Division «Wiking»]]. Hele denne divisjonen ble satt inn på [[Østfronten (andre verdenskrig)|Østfronten]] allerede ved [[operasjon Barbarossa]], det tyske angrepet på Sovjetunionen fra  22. juni 1941, og ble her hele krigen. Rundt 800 nordmenn gjorde tjeneste i denne avdelingen, en av dem var 17 år gamle Ivar Skarlo.



Fra november 1942, da regimentet fikk nytt navn og oppgradert status, var det meningen at det skulle være divisjonens lette, motoriserte regiment. Opprinnelig skulle divisjonen få navnet *Waräger* («[[Væringer]]»), men dette navnet ble avvist av [[Hitler]] personlig. Det ble da bestemt at den nyopprettede divisjonen skulle fortsette å bruke navnet «Nordland».

 
Navnet viser også til hvor divisjonens to pansergrenader-regimenter var rekruttert fra. Sommeren [[1943]] gikk det tidligere Regiment Nordland inn som det nye *SS-Panzergrenadier-Regiment 23 Norge* og det danske *SS-Panzergrenadier Regiment 24 Danmark* og inngikk i *11. SS Pansergrenaderdivisjon «Nordland»*, og ble en divisjon i Waffen-SS med sterkt innslag av skandinaver.

Det var da tenkt å skulle være et tysk-finsk regiment («Regiment Kalevala»), men etter at avtalen mellom Tyskland og Finland løp ut i 1943, reiste de fleste finnene hjem. Resten av regimentet ble da slått sammen med [[Den norske legion]] og dannet det nye *SS-Panzergrenadier-Regiment (23) «Norge»*.

Regimentet deltok under fremrykningen i 1941 i kampene i [[Ukraina]] og [[Kaukasus]] og andre frontavsnitt i den sørlige delen på Østfronten, men etter at de ble overført til *SS-Panzergrenadier-Regiment (23) «Norge»'' var de ved Narvafronten og gjennom hele tilbaketoget langs østersjøkysten og til sluttkampene i Berlin.

## Referanser


## Se også
* 5. SS-Panzer-Division «Wiking»
* 11. SS Pansergrenaderdivisjon «Nordland»

## Eksterne lenker
* Omtale på NorgesLexi
* Frontkjemper.info
* På Tyskside av Olav Ingemar Tuff, Divisjon Wiking
Konkubinatparagrafen

**Konkubinatparagrafen** er det folkelige navnet på den paragrafen i kriminalloven av 1842 og senere straffeloven av 1902, som forbød konkubinat (samboerskap) mellom to ugifte personer av motsatt kjønn.

## Lovreguleringen over tid

### Kriminalloven av 1842
Kriminalloven av 1842, kapittel 18, § 22 lød slik:

Leve ugifte Personer sammen, som om de vare Ægtefolk, straffes de med Bøder eller Fængsel. Ved Bedømmelsen af, hvorvidt saadant Samliv finder Sted, kommer det ikke i Betragtning, at de Angjældende intet Fællesskab have i Indtægter og Udgifter. Hvo, som heri paany gjør sig skyldig, ansees med Fængsel eller Strafarbeide i femte Grad. Straf efter denne § bortfalder, hvis Nogen af dem, der saaledes have forseet sig, siden lovligen kommer i Ægteskab.


### Straffeloven av 1902
Straffeloven av 1902 § 379 lød slik:

Den, som, trods paatalemyndighedens advarsel, fortsætter et offentlig forargelse vækkende samliv i utugtig omgjængelse med en person af det andet kjøn, straffes med bøder eller med fængsel indtil 3 maaneder.

§ 214 finder tilsvarende anvendelse.


Paragrafen ble foreslått opphevet i 1954 sammen med forbudet mot homoseksuell omgang mellom menn samt dyresex i straffeloven § 213, men forslaget ble forkastet av Stortinget med stort flertall. Den ble først opphevet ved lov av 21. april 1972 nr. 18, sammen med forbudene mot seksuell omgang mellom menn og mot dyresex, og trådte i kraft samme dag.

En tilhørende bestemmelse, straffeloven 1902 § 209 om straff for ekteskapelig utroskap, ble opphevet i 1927.

## Litteratur

* Kathrine Bergen Brekken «De leve sammen som om de vare Ægtefolk, uagtet de ikke ere det.» Analyse av ugift samliv i Norge mellom 1842-1902 Masteroppgave i historie, Universitetet i Bergen, 2008 

## Referanser


## Eksterne lenker

* NRKs lydopptak fra Odelstingets diskusjon om konkubinatparagrafen i mai 1955
Warehouse: Songs and Stories

***Warehouse: Songs and Stories*** er det sjette og siste studioalbumet til rockebandet Hüsker Dü, opprinnelig gitt ut i 1987. Albumet ble gitt ut som et dobbel-album, og var bandets andre og siste utgivelse på Warner Bros. Bandet gikk i oppløsning på den påfølgende turnéen etter uenigheter mellom bandets to låtskrivere, Mould og Hart over sistnevntes narkotikabruk. Warehouse sammen med *[[Candy Apple Grey]]* viste låtskrivernes ytterligere modenhet når det kom til låtskrivingen, noe som opprørte mange fans.

Albumets tittel kommer av bandets øvningslokaler, som faktisk var et lagerbygg. De hadde tidligere brukt å spille nytt matriell foran publikum, for å så se på responsen.

«Could You Be the One?» ble sluppet ut som en singel sammen med en video. Den fikk noe oppmerksomhet på MTV, mens studentradioen som tidligere hadde gitt bandet mye spilletid gav bandet minimalt med oppmerksomhet. Andre singeler fra albumet var «She's a Woman (And Now He Is a Man)» and «Ice Cold Ice».

Albumet ble inkludert i boken *1001 album du må høre før du dør* i 2006. 

## Sporliste
# «These Important Years» (Mould)  – 3:49
# «Charity, Chastity, Prudence, And Hope» (Hart)  – 3:11
# «Standing in the Rain» (Mould)  – 3:41
# «Back from Somewhere» (Hart)  – 2:16
# «Ice Cold Ice» (Mould)  – 4:23
# «You're a Soldier» (Hart)  – 3:03
# «Could You Be the One?» (Mould)  – 2:32
# «Too Much Spice» (Hart)  – 2:57
# «Friend, You've Got to Fall» (Mould)  – 3:20
# «Visionary» (Mould)  – 2:30
# «She Floated Away» (Hart)  – 3:32
# «Bed of Nails» (Mould)  – 4:44
# «Tell You Why Tomorrow» (Hart)  – 2:42
# «It's Not Peculiar» (Mould)  – 4:06
# «Actual Condition» (Hart)  – 1:50
# «No Reservations» (Mould)  – 3:40
# «Turn It Around» (Mould)  – 4:32
# «She's a Woman (And Now He Is a Man)» (Hart)  – 3:19
# «Up in the Air» (Mould)  – 3:03
# «You Can Live At Home» (Hart)  – 5:25

## Referanser


## Eksterne lenker
*
Sastrugi

**Sastrugi** (flertallsform av russisk *заструга* – sastruga) er strømlinjeformede forhøyninger eller riller som dannes på vinderoderte snøflater. Sastrugi kan bli ca. 30 cm høye og finnes i fjellet og i polare områder. De minner litt om sanddyner, men skiller seg fra disse ved å ligge  parallelt med den dominerende vindretningen. Sastrugi kan bli svært harde og være slitsomme å forsere på ski. Faren for å brekke skiene øker også.

På grunn av transkripsjon fra russisk skrives ordet ulikt på forskjellige språk, som sastrugus, sastruga, zastruga.

Til tross for at de minner om små snøskavler oppstår ikke sastrugi gjennom opphopning av snø, men ved at vinden eroderer snøen. Vinden freser ut sastrugi fra det tidligere dypere snødekket på steder med noe hardere snø. Til forskjell fra for snøskavler ligger den bratte siden av sastrugi lovart, mens den flatere siden ligger i le. I alpint terreng kan denne kunnskapen være til hjelp ved vurdering av faren for snøskred: Fordi det er liten akutt snøskredfare i umiddelbar nærhet av sastrugi kan man på relativt trygg grunn også etter at vinden har løyet vurdere vindstyrke og framfor alt -retning. Dermed kan den erfarne skiløper trekke slutninger om hvor den eroderte snøen ble fraktet og hvor det kan ligge farlige snødriver. 
      
## Litteratur
* Perla, R., B. Glenne. (1981 CE). *Handbook of Snow, Principles, Processes, Management and Use* (pp. 709-740). ISBN 0-08-025375-X
* Munter, Werner (1999), *3x3 Lawinen - Entscheiden in kritischen Situationen*, Pohl & Schellhammer, Garmisch-Partenkirchen, ISBN 3000020608

## Eksterne lenker
*
HKB 18./979 Landehovden

**HKB 18./979 Landehovden** eller **Landehobde**, er et ex-tysk kystfort fra andre verdenskrig lokalisert på gården Lande på Sånum i Mandal. Stedet ligger om lag 6&nbsp;km vest for Mandal. Landehobde hadde fire K331(f)-kanoner på 10,5&nbsp;cm med en rekkevidde på 12&nbsp;000 meter. Batteriet dekket havet utenfor Ryvingen fyr, Sjøsanden og innseilingen til Mandal by.

Kanonene var opprinnelig plassert i åpne ringstillinger på lavett og svingskive. Kanonene skulle flyttes til kasematter av type R 671, men bare en ble fullført. Her står kanonen i sokkellavett.

Mellom stillingene var det løpegraver og tunneler til de ti bunkerne, som rommet både en flislagt sykehusavdeling, kontorer og rom for mannskapene. Til stillingen hørte også en rekke bygninger av tre. Anlegget hadde en bemanning på mellom 100 og 200 mann. Tilknyttet anlegget var også en krigsfangeleir der det var om lag 40 polske og sovjetiske krigsfanger som deltok i byggingen av anlegget.

Fortet ble overtatt av det norske forsvaret etter krigen, men ble nedlagt alt i 1948. I dag er det et mål for spaserturer i området.

## Litteratur
* Gunnar Skagen: *Mandal 1940-1945. Omtale av tyske festningsanlegg rundt Mandal bykjerne.*

## Referanser


## Se også
* Okkupasjonsmaktens fangeleirer og fengsler i Norge
* Sovjetiske fanger i Norge under andre verdenskrig

## Eksterne lenker
* Landehobde på Mandal Friluftsråd sine sider; med bilder
* Ut.no: Landehobde (Flir)
* bunkersite.com med foto fra Landehovden
Orly lufthavn

**Paris – Orly lufthavn** (fransk: Aéroport de Paris – Orly) (IATA: **ORY**, ICAO: **LFPO**) er en flyplass som ligger i Orly og i Villeneuve-le-Roi, rett sør for Paris i Frankrike. Flyplassen har ruter til byer i Europa, Midtøsten, Afrika og Karibia. Før Charles de Gaulle internasjonale lufthavn ble bygget, var Orly hovedflyplassen for Paris.

## Ruter og selskaper
### Terminal Sør
*Aerocondor (Agen)
*Aigle Azur (Alger, Annaba, Batna, Bejaia, Biskra, Chlef, Constantine, Djanet, Djerba, Ghardaia, Lisbon, Marrakech, Oran, Porto, Setif, Tamanrasset, Tlemcen)
*Airlinair (Aurillac, Béziers, Brive La Gaillarde, Castres-Mazamet)
*Air Algérie (Alger, Annaba, Batna, Bejaia, Constantine, Ghardaia, Oran, Ouargla, Setif, Tamanrasset, Tlemcen)
*Air Burkina (Ouagadougou)
*Air Caraibes (Fort-de-France, Pointe-a-Pitre, Saint-Maarten)
*Air Comores International (Moroni)
*Air Europa (Alicante, Barcelona, Madrid, Palma de Mallorca, Sevilla)
*Air Ivoire (Abidjan)
*Air Malta (Malta)
*Air Mauritanie (Nouakchott)
*Air Senegal International (Cap Skirring, Dakar, Saint-Louis)
*Compagnie Aerienne du Mali (Bamako)
*Corsairfly (Antananarivo, Cairo, Cancun, Casablanca, Djerba, Fort-de-France, Heraklion, Keflav, Malta, Marrakech,Mauritius,Moncton, Montréal-Trudeau, Oran, Palma de Mallorca, Pointe-a-Pitre, Punta Cana, Reykjavik, St. Denis-Reunion, St. Maarten, Venezia)
*Cubana de Aviación (Havana, Santiago de Cuba)
*easyJet (Athen, Barcelona, Berlin-Schönefeld, Madrid, Milano-Linate, Napoli, Nice, Pisa, Roma-Ciampino, Toulouse)
**flys av easyJet Switzerland (Genève)
*EgyptAir (Kairo, Luxor)
*Jet4you (Agadir, Fez, Marrakech)
*Karthago Airlines (Djerba, Monastir, Tunis)
*L'Avion (Newark)
*MyAir (Venezia)
*Norwegian Air Shuttle (Bergen, Oslo, København)
*Royal Air Maroc (Agadir, Casablanca, Essaouira, Fez, Marrakech, Oujda, Rabat)
**Atlas Blue (Marrakech)
*Syrian Arab Airlines (Damascus)
*Thomsonfly (Bournemouth, Coventry)
*transavia.com (Agadir, Catania, Djerba, Girona, Heraklion, Monastir, Oujda, Palermo, Porto
*TUIfly (Hannover, Stuttgart)
*Tunisair (Djerba, Monastir, Tunis)
*Turkish Airlines (Istanbul-Atatürk)
*Twin Jet (Cherbourg, Epinal, Jersey)

### Terminal Vest
* Air France (Ajaccio, Alger, Annecy, Aurillac, Avignon, Bastia, Biarritz, Bordeaux, Brest, Brive La Gaillarde, Calvi, Cayenne, Clermont-Ferrand, Figari, Fort-de-France, Hassi Messaoud, Lannion, Limoges, Lorient, Lourdes-Tarbes, Lyon, Marrakech, Marseille, Metz-Nancy, Montpellier, Mulhouse-Basel, Nice, Pau, Perpignan, Pointe-a-Pitre, Quimper, Rennes, Rodez, St. Denis-Reunion, Strasbourg, Toulon, Toulouse)
**flys av Brit Air (Valladolid)
**flys av CityJet (London-City)
* CCM Airlines (Ajaccio, Bastia)
* Clickair (Sevilla, Valencia)
* Iberia (Barcelona, Madrid, Sevilla, Valencia)
**flys av Air Nostrum (Oviedo, Palma de Mallorca, Valladolid)
* Regional Compagnie Aerienne Europeenne (Regional)
* TAP Portugal (Faro, Funchal, Lisbon, Porto)
* Twin Jet
## Eksterne lenker
* 
*  (engelsk)
Samvirkelaget (band)

**Samvirkelaget** var en musikkgruppe bestående av ska-bandet Hopalong Knut og hiphop-gruppa Gatas Parlament.

Bandet sa selv i intervjuer at historien om Samvirkelaget startet på Storåsfestivalen. Hopalong Knut skulle avslutte festivalen og ville ha noe ekstra på sin konsert, de inviterte så Gatas Parlament opp på scenen og samarbeidet begynte så smått.

Samvirkelaget ble nominert til Alarmprisen 2007 både for beste hiphop-/rap-album for albumet *[[Musikk (Samvirkelaget-album)|Musikk]]* og som beste liveband.

## Obiora-saken
: *Se utfyllende artikkel om [[Eugene Ejike Obiora]]*
Etter at norsk-nigerianeren Eugene Obiora omkom som følge av å ha motsatt seg arrestasjon utenfor et sosialkontor i Trondheim, reagerte Samvirkelaget på måten saken ble behandlet på, og ville sette søkelys på politivold, statlig rasisme og at politiet selv gransker saker med tjenestemenn innblandet.

Låten «Stopp Volden», som omhandler denne hendelsen og en annen situasjon hvor samme politimann var involvert, ble lagt ut på nettstedet *[[myspace]]*. Låten skapte enorm oppmerksomhet, og Samvirkelaget ble trukket for retten av Politiets Fellesforbund, som ønsket å få retten til å stanse låten, slik at Samvirkelaget ikke kunne framføre den på konserter eller gi den ut på plate. Samvirkelaget prøvde å inngå et kompromiss med Politiets Fellesforbund om å fjerne bare navnet på låten, men PF gikk ikke med på andre alternativer enn å fjerne låten helt.

Trondheim tingrett kom fram til at politimannen ærekrenkes i låten, men at det å stoppe den vil være i strid med ytringsfriheten. Saken fikk ingen juridiske følger for Samvirkelaget, allikevel bestemte de seg for å fjerne navnet på politimannen fra teksten. De uttalte at årsaken var at de ikke ville at saken skulle gli over i en injuriesak eller ytringsfrihetssak, og derved avlede fokus fra de opprinnelige problemstillingene. Politiets Fellesforbund var ikke fornøyde med avgjørelsen og vurderte injuriesøksmål, men unnlot å forfølge saken videre, ifølge Politiets Fellesforbund selv fant forbundet at var naturlig å sette punktum når saken mot de fire politimennene var henlagt og navnet fjernet fra låten.

Samvirkelaget bidro sannsynligvis i stor grad til å nøre opp under den offentlige debatten og det folkelige engasjementet i kjølvannet av saken.

## Diskografi
*2007: *[[Musikk (Samvirkelaget-album)|Musikk]]* (Album)

## Hopalong AKA
Per 2024 opptrer medlemmer fra Hopalong Knut og fra Gatas Parlament under bandnavnet Hopalong AKA. Det nye bandet vokste frem under nedstengningen i Norge som følge av koronaviruspandemien.

## Referanser


## Eksterne lenker
*
SST Records

**SST Records** er et uavhengig amerikansk plateselskap basert i Lawndale, California. Selskapet ble startet i 1978 av Black Flag gitarist Greg Ginn. SST spesialiserte seg i starten med hardcore-utgivelser, men har senere beveget seg mot sjangere som jazz og alternativ rock.
Stone Sour

**Stone Sour** er et Post-Grunge/Alternativ metal-band dannet av Corey Taylor (frontfigur for det amerikanske metal-bandet Slipknot) og Joel Ekman (trommeslager).

## Medlemmer
**Nåværende medlemmer**
* Corey Taylor – Vokal
* James Root – Gitar
* Josh Rand – Gitar
* Shawn Economaki – Bass
* Roy Mayorga – Trommer

**Tidligere medlemmer**
* Joel Ekman – Trommer
* Bruce Swink – Gitar
* B J – Guitar
* Josh Rilying – Gitar
* Denny Harvey – Gitar
* Danny Spain – Trommer
* Weeter Kane – Gitar
* Marty Smith – Gitar

## Album
* *1992 Demo*
* *1994 Demo*
* *1996 Demo*
* *2000 Demo*
* *Click Here to Exit* (som SuperEgo) (aldri utgitt)
* *[[Stone Sour (album)|Stone Sour]]* (utgitt på Roadrunner Records) – utgitt i 2003
* *[[Come What(ever) May]]* (utgitt på Roadrunner Records) – utgitt i 2006

## Eksterne lenker
* 
* 
*
Banaybanay

**Banaybanay** er en kommune i provinsen Davao Oriental på Filippinene. Under folketellingen i 2000 kom man til et befolkningstall på 33&nbsp;714 i 6&nbsp;448 husstander.

## Barangayer

På landsbygda er en barangay en landsby med omland. I byene kan man sammenligne en barangay men våre bydeler, alle med et visst selvstyre.

Banaybanay er inndelt i 18 barangayer per 30. september 2019.
* Cabangcalan
* Caganganan
* Calubihan
* Causwagan
* Punta Linao
* Mahayag
* Maputi
* Mogbongcogon
* Panikian
* Pintatagan
* Piso Proper
* Poblacion
* San Vicente
* Rang-ay

## Referanser




## Eksterne lenker
* 
* 2000 Philippine Census
Marxist-Leninistiske Grupper

:*For finske MLG, se [[Marxist-leninistiske grupper (Finland)]]*
**Marxist-Leninistiske Grupper** (**MLG**), eventuelt *Marxist-Leninistiske Arbeids- og Studiegrupper* eller *ML-gruppene*, var en organisasjon som ble opprettet i mars 1970 med det formål å skape et nytt kommunistisk parti i Norge. Den ble oppløst i 1973 da Arbeidernes Kommunistparti (marxist-leninistene) ble stiftet.

Organisasjonen hadde sitt opphav i *Sosialistiske Arbeids- og Studiegrupper* (SASG), dannet da bl.a. ungdomsorganisasjonen SUF i februar 1969 brøt med Sosialistisk Folkeparti (SF). Mens SUF skiftet navn til SUF(m-l), var SASG opprinnelig et studie- og diskusjonsforum for de eldste og mest erfarne medlemmene eldre allierte som hadde forlatt SF. MLG ble strammere organisert og fungerte etter hvert som en enhetlig partibyggende organisasjon (EPO), med strenge opptakskrav og kadervurderinger der ikke alle som ville ble tatt opp.

Første formann i MLG ble Torstein Haldorsen, som satt fram til august 1971 da Sigurd Allern overtok vervet. Samme år opplevde MLG et brudd med flertallet i Marxist-leninistisk Front (MLF) som tidligere hadde vært vurdert som en nær alliert i arbeidet med å bygge det nye partiet. MLFs mindretall gikk derimot inn i MLG.

MLG spilte en viktig rolle i Arbeiderkomiteen mot EEC og dyrtid og vokste kraftig i forbindelse med EEC-striden frem til folkeavstemningen i 1972. Blant andre politiske saker som var viktige for MLG kan nevnes solidaritetsarbeid og støtte til FNL i forbindelse med Vietnamkrigen og solidaritet med Palestina. Medlemstallet for MLG er ukjent, men anslås til å ha ligget på noen få tusen. Ved den første meningsmålingen etter partistiftelsen fikk etterfølgeren AKP(m-l) 0,4 %, og ved stortingsvalget høsten 1973 fikk likeså Rød Valgallianse (hvor AKP(m-l) deltok) 0,4 %, eller 9360 stemmer.

## Referanser
Telemuseet

**Telemuseet**, tidligere *Norsk Telemuseum*, var et norsk museum som hadde utstillinger og samlinger av telekommunikasjonsutstyr flere steder i Norge. Museet ble opprinnelig opprettet som etatsmuseum for Televerket i 1992, men ble omgjort til en selvstendig stiftelse fra 1. januar 2002. Museet var i all hovedsak finansiert av Telenor.

Hovedutstillingen i Telemuseet ble overført til Teknisk Museum per 1. januar 2014. Gjenstandene i utstillingen ble da lånt ut av Telemuseet.

I april 2017 ble det kjent at Telenor ikke lenger ville finansiere driften av Telemuseet, og at museet ville bli stengt fra januar 2018. Det ble søkt om driftsmidler fra Staten, men i statsbudsjettet for 2018 var det ikke satt av penger til Telemuseet. Museet ble derfor slått sammen med Norsk Teknisk Museum med virkning fra 1. januar 2018.

## Om Telemuseet
Telemuseets administrasjon lå i den gamle, fredede stasjonsbygningen i Kjelsåsveien 141.

Telemuseet var en selvstendig, kulturhistorisk, vitenskapelig institusjon, organisert som en stiftelse. Museet hadde samlinger fra norsk telekommunikasjonshistorie og Telenors virksomhet, og bidro til forskning innenfor dette feltet. Telemuseet hadde som formål å spre kunnskap om utviklingen innenfor området og dokumentere samtidshendelser innen telekommunikasjon. Museet skulle videre søke å belyse sammenhengen mellom telekommunikasjon og den samfunnsmessige utviklingen. Museet bidro med foto og gjenstander til utstillinger i museer rundt om i landet, og arrangerte også egne utstillinger rundt om i landet. Museet svarte på spørsmål om telehistorien fra medier, organisasjoner, næringsliv og privatpersoner.

## Telemuseet i Tromsø

Tromsø-avdelingen holdt til i huset hvor Tromsø kringkaster var lokalisert fra 1936 til 1991(). Tromsø kringkaster var den siste frie senderen på norsk landjord under krigen, og var i drift i Norge fram til 7. juni 1940, da tyskerne tok kommandoen over senderen og telegrafistene som var ansatt.

## Det tidligere Telemuseet i Stavanger

Frem til 2013 hadde Telemuseet også en avdeling i Stavanger. Denne avdelingen hadde utstillinger om norsk telehistorie, fra telegrafen til telefoner og Internett. Telemuseets faste utstilling i Stavanger viste også hvilken betydning Rogaland har hatt for trådløs kommunikasjon ut mot verden.

En av utstillingene viste morsens endelikt, 1. februar 1999 var det slutt, «gnisten» ble definitivt borte fra skipene. Samuel Morses prikker og streker, som en gang var selve livlinen for folk på havet, ble historie. Siste rest av informasjonsalderens første nettverk er lagt ned.
 
Bygget har adresse St. Svithuns gate 12 og ligger i krysset mellom  St. Svithuns gate og Løkkeveien

## Referanser




## Eksterne lenker
* Telemuseet.no
Balfourdeklarasjonen

**Balfourdeklarasjonen** er navnet på to ulike deklarasjoner som de britiske styresmaktene assosierte med Arthur Balfour, en tidligere statsminister.

* Den første er Balfourdeklarasjonen av 1917. I dette brevet fra det britiske utenriksdepartementet til Lord Rothschild (som var sett på som en representant for det jødiske folket) blir det slått fast at Storbritannia er positiv til at Palestina skal bli jødene sitt hjemland.
* Den andre er Balfourdeklarasjonen av 1926 som aksepterer de tidligere britiske dominionene som selvstendige stater.
Höskuldur Eiriksson

**Höskuldur Eiríksson** (født 1981) er en islandsk fotballspiller som i 2007-sesongen var utlånt til Viking. I juli 2007 ble klubben og Eiríksson enig om å avslutte låneavtalen før tiden.

Han spilte fotball på deltid for Vikingur og KR i hjemlandet, samtidig som han arbeidet som advokat.

## Eksterne lenker
* Profil på www.viking-fk.no
Hilding Hagberg

**Karl Hilding Hagberg** (født 28. oktober 1899 i Gällivare, død 17. desember 1993 i Luleå) var en svensk politiker og formann for Sveriges Kommunistiska Parti i årene 1951–1964.

Han ble født i Gällivare, men representerte Malmberget politisk i begynnelsen av sin karriere.

Hagberg gjorde seg kjent for sin sterkt sovjetvennlige linje. Dette førte blant annet til et nederlag for partiet i kommunevalget i 1962, noe som etter hvert bidro til hans avgang. Ved partisplittelsen i 1977, da Arbetarpartiet Kommunisterna (APK) ble grunnlagt gikk Hagberg over til dette partiet.

Hagberg var i lang tid skribent i *[[Flamman|Norrskensflamman]]* og som forfatter skrev han blant annet *I Marx och Lenins anda* og den selvbiografiske *Jag är och förblir kommunist*.

## Referanser